Minangka tambahan saliyané vaksinasi marang influenza mangsan, paneliti ngupaya kanggo ngembangaké vaksin marang kamungkinan pandemi influenza. Perkembangan , prodhuksi, lan distribusi vaksin inluenza pandemik sing cepet bisa nylametaké nyawa mayuta-yuta wong nalika dumadi pandemi influenza. Amarga mung ana wektu sing cendhak antarané idhèntifikasi galur pandemik lan kabutuhan vaksinasi, para paneliti lagi nggolèk pilihan moda prodhuksi vaksin saliyané liwat endhog. Tèknologi vaksin urip sing diinaktivasi (kanthi basis endhog utawa kanthi basis sèl), lan tèknologi rékombinan (protèin lan partikel mèmper virus), bakal mènèhaké aksès wektu nyata (real time) sing luwih apik lan bisa diprodhuksi kanthi luwih kejangkau, saéngga ningkataké aksès kanggo wong-wong sing urip ing nagara-nagara kanthi pangasilan sedheng lan asor, ing endi dadi asal kamungkinan pandemi. Tekan Juli 2009, luwih saka 70 uji klinis sing dikawruhi wis dileksanakaké utawa lagi dileksanakaké ngenani vaksin influenza pandemi.[91] Ing sasi September 2009, Badan POM Amérika Sarékat nyarujuki papat vaksin marang virus influenza H1N1 2009 (galur pandemik nalika wektu iku), lan njaluk stok vaksin kasebut sumadiya jroning sasi sabanjuré.[92]